Dirvinė mėta

Dirvinė mėta (Mentha arvensis) – notrelinių (Lamiaceae) šeimos mėtų (Mentha) genties augalų rūšis.

Daugiametis žolinis augalas. Stiebas stačias, 10 – 60 cm aukščio. lapai priešiniai, 2 – 6,5 cm ilgio ir 1 – 2 cm pločio, plaukuoti. Žiedai smulkūs, purpuriniai, susitelkę į žiedynus. Žydi birželio – spalio laikotarpiu. Rugpjūtį – spalį veda vaisius – smulkius riešutėlius.

Auga pievose, laukuose, vandens telkinių pakrantėse, supelkėjusiose vietose. Laikoma piktžole.

Turi iki 2 % eterinių aliejų, daugiausia mentolio. Jaunais ūgliais gardinamos arbatos, padažai, naudojama gydomųjų arbatų, kompresų gamybaiДудченко Л. Г., Козьяков А. С., Кривенко В. В. Пряно-ароматические и пряно-вкусовые растения. – К.: Наукова думка, 1989. – 304 с. – 100 000 экз. – ISBN 5-12-000483-0.

 Šaltiniai 

Kategorija:Notreliniai
Kategorija:Vaistiniai augalai
Kategorija:Prieskoniniai augalai
Kategorija:Piktžolės